Komission asetus (EY) N:o 1097/1999, annettu 27 päivänä toukokuuta 1999, kukkakaalien, persikoiden, nektariinien ja syötäväksi tarkoitettujen viinirypäleiden interventiokynnysten vahvistamisesta markkinointivuodeksi 1999/2000



Virallinen lehti nro L 133 , 28/05/1999 s. 0023 - 0024



KOMISSION ASETUS (EY) N:o 1097/1999, annettu 27 päivänä toukokuuta 1999, kukkakaalien, persikoiden, nektariinien ja syötäväksi tarkoitettujen viinirypäleiden interventiokynnysten vahvistamisesta markkinointivuodeksi 1999/2000 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna asetuksella (EY) N:o 857/1999(2), ja erityisesti sen 27 artiklan 1 ja 2 kohdan, sekä katsoo, että (1) asetuksen (EY) N:o 2200/96 27 artiklan 1 kohdassa säädetään interventiokynnyksen vahvistamisesta, jos jonkin sen liitteessä II mainitun tuotteen markkinoilla esiintyy tai uhkaa esiintyä epätasapainoa siten, että se aiheuttaa tai voi aiheuttaa liian suuria markkinoilta poistettavia tuotemääriä; tällaisesta tilanteesta saattaa aiheutua talousarviota koskevia vaikeuksia yhteisölle, (2) komission asetuksessa (EY) N:o 1068/98(3) vahvistetaan interventiokynnys kukkakaaleille, persikoille, nektariineille ja syötäväksi tarkoitetuille viinirypäleille markkinointivuodeksi 1998/1999; mainitun 27 artiklan edellytykset täyttyvät näiden tuotteiden osalta, ja sen vuoksi on tarpeen vahvistaa kukkakaalien, persikoiden, nektariinien ja syötäväksi tarkoitettujen viinirypäleiden interventiokynnykset, (3) interventiokynnys olisi vahvistettava kullekin kyseiselle tuotteelle tuoreena kulutukseen tarkoitetun tuotteen viimeksi kuluneiden viiden markkinointivuoden, joilta tietoja on käytettävissä, keskimääräisen tuotannon perusteella; kunkin kyseisen tuotteen osalta olisi myös määritettävä interventiokynnyksen ylityksen arvioimisessa huomioon otettava ajanjakso, (4) mainitun 27 artiklan mukaisesti interventiokynnyksen ylityksen seurauksena yhteisön markkinoilta poistamisesta maksettavaa korvausta vähennetään ylitystä seuraavan markkinointivuoden aikana; olisi määritettävä ylityksen seuraukset kullekin kyseiselle tuotteelle ja vahvistettava tiettyyn prosenttiosuuteen rajoittuva tuen vähennys suhteessa ylityksen määrään, ja (5) tässä asetuksessa säädetyt toimenpiteet ovat tuoreiden hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Vahvistetaan seuraavat interventiokynnykset markkinointivuodeksi 1999/2000: >TAULUKON PAIKKA> 2 artikla Edellä 1 artiklassa lueteltujen tuotteiden interventiokynnyksen ylitys arvioidaan 1 päivän maaliskuuta 1999 ja 28 päivän helmikuuta 2000 välisenä aikana toteutettujen tuotteiden markkinoilta poistamisen perusteella. 3 artikla Jos jonkin 1 artiklassa luetellun tuotteen markkinoilta interventioon poistettu määrä ylittää 2 artiklassa määritellyn jakson aikana 1 artiklassa vahvistetun kynnyksen, asetuksen (EY) N:o 2200/96 26 artiklan mukaisesti vahvistettu yhteisön markkinoiltapoistamiskorvaus vähenee seuraavan markkinointivuoden aikana suhteutettuna siihen, kuinka suuri ylitys on kyseisen kynnyksen laskentaperusteena olevaan tuotantoon nähden. Yhteisön markkinoiltapoistamiskorvauksen vähennys saa olla kuitenkin enintään 30 prosenttia. 4 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä toukokuuta 1999. Komission puolesta Franz FISCHLER Komission jäsen (1) EYVL L 297, 21.11.1996, s. 1. (2) EYVL L 108, 27.4.1999, s. 7. (3) EYVL L 153, 27.5.1998, s. 9.